NÁVRH
UZNESENIE VLÁDY SLOVENSKEJ REPUBLIKY
č. ................
z  ..................
 
k Postupu riešenia finančných vzťahov medzi Železnicami SR a štátom a medzi Železničnou spoločnosťou, a. s. a štátom

Číslo materiálu:         
 	 4203/2003-KM	
Predkladateľ:	podpredseda vlády a minister financií SR
minister dopravy, pôšt a telekomunikácií	

Vláda
A.	Súhlasí

A.1.	s Postupom riešenia finančných vzťahov medzi Železnicami SR a štátom a medzi Železničnou spoločnosťou, a. s. a štátom
A.2.	s navrhovaným riešením, aby prostriedky použité z príjmov z privatizácie na realizáciu štátnych záruk prostredníctvom FNM  SR v roku 2003 boli považované za nenávratné
B.	Mení
B.1. 	bod D.4. uznesenia vlády SR č. 549 uložený ministrovi dopravy pôšt a telekomunikácií a podpredsedovi vlády a ministrovi financií SR z 2. júla 2003 takto:
„pripraviť vo väzbe na bod C.1. tohto uznesenia postup prevzatia úverov so štátnou zárukou v objeme pohľadávky Železníc SR voči štátu za výkony vo verejnom záujme za roky 1994 – 2001, a to v objeme 12 111 005 000 Sk, zahŕňajúci konkretizáciu jednotlivých úverov“ 
do 31. decembra 2003

B.2.		bod D.5. uznesenia vlády SR č. 549 uložený ministrovi dopravy pôšt a telekomunikácií a podpredsedovi vlády a ministrovi financií SR z 2. júla 2003 takto:
„pripraviť vo väzbe na bod C.2. tohto uznesenia postup prevzatia úverov so štátnou zárukou v rozsahu pohľadávky Železníc SR voči štátu za výkony vo verejnom záujme za rok 2002, zahŕňajúci konkretizáciu jednotlivých úverov vo výške 1 520 270 000 Sk
do 31. decembra 2003

B.3.	 bod C.1. uznesenia vlády SR č. 550  z 2. júla 2003 takto:
„s prevzatím úverov Železničnej spoločnosti, a. s. so štátnou zárukou do štátneho dlhu  k 1. januáru 2004 od UniBanky, a. s., Bratislava v objeme 2 mld. Sk, Európskej investičnej banky, Luxembourg v objeme 45 mil. EUR a konzorcia bánk vedeného Tatra bankou, a. s., Bratislava v objeme 3 mld. Sk, vyplývajúcich z časti pohľadávky za neuhradené výkony vo verejnom záujme v celkovej sume 7,319 mld. Sk“ 

B.4. 	bod D.1. uznesenia vlády SR č. 550  uložený podpredsedovi vlády a ministrovi financií SR a ministrovi dopravy, pôšt a telekomunikácií  z 2. júla 2003 takto:
„pripraviť postup vo väzbe na bod C.1. tohto uznesenia prevzatie úverov Železničnej spoločnosti, a. s. do štátneho dlhu“
	  do 31. decembra 2003

C.	Splnomocňuje

podpredsedu vlády a ministra financií SR a ako alternáta štátneho tajomníka ministerstva financií SR
C.1. 	k podpísaniu zmluvnej dokumentácie úverov, ktoré budú prevzaté do štátneho dlhu v zmysle schváleného postupu

D.	Ukladá

ministrovi spravodlivosti SR
D.1. 	v prípade požiadavky bánk vystaviť Legal Opinion k úverovým zmluvám, ktoré budú prevzaté do štátneho dlhu v zmysle schváleného postupu

   	ministrovi zahraničných vecí
D.2.	v prípade požiadavky bánk vystaviť plné moci k podpísaniu zmluvnej dokumentácie úverov, ktoré budú prevzaté do štátneho dlhu v zmysle schváleného postupu

ministrovi dopravy, pôšt a telekomunikácií
podpredsedovi vlády a ministrovi financií 
D.3.  vysporiadať vzájomné pohľadávky a záväzky Železníc SR, Železničnej spoločnosti, a.s. a Ministerstva dopravy, pôšt a telekomunikácií SR po prebratí úverov Železníc SR a Železničnej spoločnosti, a.s. do štátnych finančných pasív Ministerstva financií SR vo výške prebratých úverov k 1.1.2004
		 do 28. februára 2004
	 
D.4.  vyriešiť spôsob vyrovnania zostatku pohľadávky Železničnej spoločnosti, a.s.      voči štátu za neuhradené výkony vo verejnom záujme 
		 do 30. júna 2004

E.	odporúča

prezidentovi Prezídia Fondu národného majetku SR
E.1.	zabezpečiť, aby FNM SR právne relevantným spôsobom oznámil Železniciam SR, za ktoré boli realizované štátne záruky na základe dohôd o pristúpení k dlhu z príjmov z privatizácie, že prostriedky boli uhradené nenávratným spôsobom

Vykonajú: 	podpredseda vlády a minister financií SR
		minister dopravy pôšt a telekomunikácií SR
		minister spravodlivosti SR
		minister zahraničných vecí SR

 
 
Na vedomie : prezident Prezídia Fondu národného majetku SR